Z A P I S N I K
22. sjednice Vijeća Gradske četvrti Podsljeme 
održane 26. veljače 2019. u objektu MO Bidrovec, 
Bidrovečka cesta 30, s početkom u 9,30 sati   


Nazočni članovi Vijeća Gradske četvrti Podsljeme: Nenad Cebić, Danijel Jagušt, Zdravko Jambrešić, Mario Jurin, Krešimir Kompesak, Snježana Punjek, Željko Sačić, Pero Semren, Drago Topolovec i Zlatko Večerin.

Nenazočni članovi Vijeća Gradske četvrti Podsljeme: Emil Tafra

Drugi nazočni: Goran Rogić, Gradski ured za mjesnu samoupravu



Sjednicu otvara gospodin Krešimir Kompesak, predsjednik Vijeća Gradske četvrti Podsljeme i pozdravlja sve nazočne.
Predsjednik konstatira da je na sjednici nazočno 10 članova Vijeća, čime su stečeni uvjeti za raspravu i pravovaljano odlučivanje.
Prije utvrđivanja dnevnog reda, predsjednik otvara raspravu o zapisniku 21. sjednice Vijeća Gradske četvrti Podsljeme. Bez primjedbi, jednoglasno je verificiran zapisnik 21. sjednice Vijeća Gradske četvrti Podsljeme.

Predsjednik Vijeća otvara raspravu o prijedlogu dnevnog reda.
Bez rasprave, Vijeće Gradske četvrti Podsljeme jednoglasno donosi sljedeći:

DNEVNI RED:

1.   Prijedlog Izvještaja o radu Vijeća Gradske četvrti Podsljeme u 2018.
2.   Prijedlog Programa rada Vijeće Gradske četvrti Podsljeme u 2019.
[bookmark: _Hlk3816723]3.   Prijedlog zaključka o prihvaćanju Izvješća o izvršenju programa i planova 
      održavanja komunalne infrastrukture u gradskim četvrtima i mjesnim odborima 
      Grada Zagreba u 2018.
4.   Zaključak o stavljanju izvan snage zaključaka o odobrenju korištenja sredstava
5.   Prijedlog zaključka o prijedlogu utroška sredstava s pozicije uredska oprema i namještaj
6.   Zaključak o izmjeni Zaključka o osnivanju i imenovanju Vijeća za prevenciju 
      Gradske četvrti Posljeme
7.   Pitanja, prijedlozi i obavijesti


Ad 1.   Prijedlog Izvještaja o radu Vijeća Gradske četvrti Podsljeme u 2018.

Predsjednik Vijeća objašnjava kako su prijedlog svi dobili na mail. Vidljivo je kako nije došlo do ikakvih značajnijih razlika u odnosu na prijašnje godine. Predlaže usvajanje Izvještaja u predloženom obliku.

Bez rasprave, Vijeće jednoglasno donosi Izvještaj o radu Vijeća Gradske četvrti Podsljeme za 2018. Isti se nalazi u privitku ovog zapisnika.

Ad 2.   Prijedlog Programa rada Vijeće Gradske četvrti Podsljeme u 2019.

Predsjednik Vijeća ističe kako su prijedlog također svi dobili na mail te kako se radi o nastavku svih dosadašnjih aktivnosti, uz nešto povećana sredstva u odnosu na zadnje dvije godine.

Bez rasprave, Vijeće jednoglasno donosi Program rada Vijeća Gradske četvrti Podsljeme za 2019. Isti se nalazi u privitku ovog zapisnika.

Ad 3.   Prijedlog zaključka o prihvaćanju Izvješća o izvršenju programa i planova 
održavanja komunalne infrastrukture u gradskim četvrtima i mjesnim odborima 
Grada Zagreba u 2018.

Predsjednik Vijeća objašnjava kako su navedeno izvješće svi dobili na mail. Smatra kako i dalje postoje male nejasnoće oko preciznosti i detaljnije specifikacije samih izvještaja, ali predlaže prihvaćanje dostavljenog Izvješća.

Bez rasprave, Vijeće jednoglasno donosi:

Z A K LJ U Č A K
o prihvaćanju Izvješća o izvršenju programa i planova 
održavanja komunalne infrastrukture 
u gradskim četvrtima i mjesnim odborima Grada Zagreba u 2018.


	1. Vijeće Gradske četvrti Podsljeme razmotrilo je Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2018. (dalje u tekstu: Izvješće) što ga je izradio Gradski ured za mjesnu samoupravu.
	2. Vijeće prihvaća Izvješće u dijelovima koji se odnose na izvršenje Programa održavanja komunalne infrastrukture u Gradskoj četvrti Podsljeme u 2018. te na planove malih komunalnih akcija mjesnih odbora na području Gradske četvrti za 2018.
	3. Vijeće predlaže gradonačelniku Grada Zagreba da utvrdi Izvješće u predloženom tekstu i uputi ga Gradskoj skupštini Grada Zagreba na prihvaćanje. 
	4. Ovaj će se zaključak uputiti Gradskom uredu za mjesnu samoupravu na daljnje postupanje.


Ad 4.  Zaključak o stavljanju izvan snage zaključaka o odobrenju korištenja sredstava

Predsjednik Vijeća objašnjava kako za dva Zaključka o odobrenju korištenja sredstava sa pozicije „Ostali nespomenuti rashodi poslovanja“, donesena na 18. sjednici, 29. listopada 2018., potrebno donijeti Zaključak o stavljanju izvan snage. Radi poslovne politike Muller trgovine, dobavljač nije ispostavio tražene račune te stoga realizacija zaključaka nije bila moguća. 

Bez rasprave, Vijeće jednoglasno donosi Zaključak o stavljanju izvan snage zaključaka o odobrenju korištenja sredstava. Isti se nalazi u privitku ovog zapisnika.


Ad 5. Prijedlog zaključka o prijedlogu utroška sredstava s pozicije uredska oprema i namještaj

Predsjednik Vijeća objašnjava kako je potrebno donijeti Zaključak o prijedlogu utroška sredstava s pozicije „Uredska oprema i namještaj“ za nabavu printera u boji i tonera za printere, za potrebe Stručne službe Gradske četvrti Podsljeme. Bez rasprave, Vijeće jednoglasno donosi Zaključak o prijedlogu utroška sredstava s pozicije uredska oprema i namještaj. Isti se nalazi u privitku ovog zapisnika.

Ad 6.   Zaključak o izmjeni Zaključka o osnivanju i imenovanju Vijeća za prevenciju 
Gradske četvrti Posljeme

Predsjednik Vijeća objašnjava kako je održana konstituirajuća sjednica Vijeća za prevenciju Gradske četvrti Podsljeme, na kojoj je utvrđena potreba za proširenjem sastava Vijeća za prevenciju. Također, Nataša Gjuran više nije ravnateljica OŠ Gračani pa predlaže njeno razrješenje, a kao nove članove Vijeća za prevenciju Gradske četvrti Podsljeme predlaže:
1. Dalibor Dadić, v.d. ravnatelja OŠ Gračani
2. Rober Šreter, župnik
3. Ivan Ćelić, psihijatar u Klinici za psihijatriju Vrapče
4. Željko Sačić, član VGČ Podsljeme
5. Ljiljana Martinović, ravnateljica DV Markuševec
6. Jura Beruški, DVD Gračani
7. Nevenka Banjanin, DVD Vidovec
8. Jurica Miočić, načelnik 1. policijske postaje Zagreb

Nakon kraće rasprave, Vijeće jednoglasno donosi Zaključak o izmjeni Zaključka o osnivanju i 
imenovanju Vijeća za prevenciju Gradske četvrti Posljeme. Isti se nalazi u privitku ovog zapisnika.



Ad 7. Pitanja, prijedlozi i obavijesti

Krešimir Kompesak objašnjava problematiku sa dječjim igralištima u Gračanima i najavljuje otvaranje manjeg igrališta u sklopu OŠ Gračani, koje će građanima biti dostupno iza 16.30 sati, kako ne bi došlo do mješanja školske i predškolske djece. Također najavljuje proširenje postojećeg igrališta u ulici Isce.
Pero Semren ističe kako je potrebno strpljenje svih stanovnika do završetka projekta izgradnje žičare, budući se radi o kapitalnom projektu za stanovnike Gračana i cijelo Podsljeme. Također smatra kako je potrebno ispitati postoji li kakva mogućnost uređenja manjeg igrališta na području Blizneca.

Zlatko Večerin ističe kako je održan prvi sastanak sa predstavnicima ŠRD Gračani, na temu postavljanja umjetne trave na sportskom igralištu. ŠRD Gračani podržava postavu umjetne trave te smatra kako bi bilo potrebno i podignuti ogradu oko igrališta, a isto bi pod ključem držao domar. Termina bi bilo i za građanstvo i za ŠRD Gračani.
Pero Semren je mišljenja kako navedeni prijedlog nije dobar, jer se radi o jedinom sportskom igralištu u Gračanima.
Mario Jurin se slaže sa Perom Semrenom jer je mišljenja da nikakav raspored korištenja ne može biti na korist građana.
Predsjednik Vijeća zaključuje kako je potrebno napraviti sastanak svih uključenih dionika te zajednički donijeti najbolju odluku.




Sjednica je završila u 10,30 sati.

KLASA: 026-02/19-001/124
URBROJ: 251-06-11-2-19-2
Zagreb, 26. veljače 2019.


Zapisnik vodio:
Goran Rogić





         PREDSJEDNIK VIJEĆA
GRADSKE ČETVRTI PODSLJEME

  Krešimir Kompesak

